АҞӘА, мшаԥы 15 - Sputnik. Аԥсны Агәабзиарахьчара аминистр Ҭамаз Ҵахнакьиа Гәдоуҭатәи ахәышәтәырҭа аҭагылазаашьа агәаҭаразы даҭааит ҳәа аанацҳауеит аминистрра апресс-маҵзура.
"Иахьа дарбанзаалак амедицинатә усзуҩ илшо зегьы аҟаҵара дазыхиоуп. Аусура амҩаԥысшьа хар амам ҳәа ахысҳәаауеит. Уажәазы иҟоу агәацԥыҳәара иагмырхакәа, ҳҳәоу еиқәыршәаны ҳазцалар, хымԥада уи иалнаршоит аус еиҳагьы аиӷьтәра", - иҳәеит Ҭамаз Ҵахнакьиа.
Аминистр иара убасгьы даҭааит араионтә поликлиника, игәеиҭеит Ацхыраара ласы аусура.
Аминистрра акомиссиа аилацәажәара мҩаԥнагеит, игәарҭеит ахәшәқәеи аныхратә материалқәеи ахьынӡарымоу.
Аԥсны акоронавирус змоу хҩык рҟынтәи ҩыџьа Гәдоуҭатәи ахәышәтәырҭаҿы ргәабзиара шьақәдыргылоит. Ахԥатәи ачымазаҩ, 95 шықәса зхыҵуа аԥҳәыс, аҩны даангылеит. Уа иахәҭоу ацхыраара лоуеит.
Акоронавирус иадҳәалоу ажәабжьқәа шәрыԥхьар ҟалоит абра>>